ระเบียบของคณะกรรมการวินิจฉัยร้องทุกข์ระเบียบของคณะกรรมการวินิจฉัยร้องทุกข์ว่าด้วยการยื่นและการส่งคำร้องทุกข์ต่อคณะกรรมการวินิจฉัยร้องทุกข์ภูมิภาคพ.ศ. ๒๕๓๙ อาศัยอำนาจตามความในมาตรา ๒๒ วรรคหนึ่ง และมาตรา ๓๓ แห่งพระราชบัญญัติคณะกรรมการกฤษฎีกาพ.ศ. ๒๕๒๒ ประธานคณะกรรมการกฤษฎีกาได้ปรึกษาหารือกับคณะกรรมการวินิจฉัยร้องทุกข์โดยที่ประชุมใหญ่แล้วจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบของคณะกรรมการวินิจฉัยร้องทุกข์ว่าด้วยการยื่นและการส่งคำร้องทุกข์ต่อคณะกรรมการวินิจฉัยร้องทุกข์ภูมิภาคพ.ศ. ๒๕๓๙ข้อ ๒ผู้ประสงค์จะใช้สิทธิร้องทุกข์ตามกฎหมายว่าด้วยคณะกรรมการกฤษฎีกาต่อคณะกรรมการวินิจฉัยร้องทุกข์ภูมิภาคให้ยื่นหรือส่งคำร้องทุกข์ตามวิธีการที่กำหนดไว้ในระเบียบนี้ข้อ ๓ในกรณีที่ผู้ร้องทุกข์เป็นบุคคลธรรมดา ผู้ร้องทุกข์จะต้องเป็นผู้มีความสามารถตามกฎหมายและจะต้องร้องทุกข์ด้วยตนเองเว้นแต่ในกรณีดังต่อไปนี้ จะมอบฉันทะให้ผู้อื่นร้องทุกข์แทนก็ได้(๑) ผู้ร้องทุกข์ไม่สามารถเขียนหนังสือได้(๒) ผู้ร้องทุกข์เจ็บป่วยไม่สามารถร้องทุกข์ด้วยตนเองได้(๓) ผู้ร้องทุกข์อยู่ในต่างประเทศ(๔) ผู้ร้องทุกข์มีเหตุจำเป็นอย่างอื่นที่คณะกรรมการวินิจฉัยร้องทุกข์ภูมิภาคเห็นสมควรอนุญาตให้ผู้อื่นร้องทุกข์แทนได้ผู้ร้องทุกข์แทนจะต้องอยู่ในฐานะที่ทราบข้อเท็จจริงเกี่ยวกับเรื่องร้องทุกข์และสามารถชี้แจงแทนผู้ร้องทุกข์ได้ข้อ ๔ผู้ไร้ความสามารถหรือผู้กระทำการแทนจะร้องทุกข์ได้ต่อเมื่อได้ปฏิบัติตามบทบัญญัติแห่งประมวลกฎหมายแพ่งและพาณิชย์ว่าด้วยความสามารถการให้คำอนุญาตหรือความยินยอมตามบทบัญญัติดังกล่าวให้ทำเป็นหนังสือแนบมาพร้อมกับคำร้องทุกข์ข้อ ๕ในกรณีที่ผู้ร้องทุกข์เป็นนิติบุคคล ให้ผู้มีอำนาจกระทำการแทนนิติบุคคลนั้นหรือผู้รับมอบฉันทะเป็นผู้ลงนามในคำร้องทุกข์และให้แนบหนังสือรับรองของนายทะเบียนซึ่งแสดงรายชื่อผู้มีอำนาจกระทำการแทนนิติบุคคลนั้นมาพร้อมกับคำร้องทุกข์ด้วยข้อ ๖ในกรณีที่ผู้ร้องทุกข์หลายคนมีเหตุแห่งการร้องทุกข์เป็นเหตุเดียวกันจะร้องทุกข์ร่วมกันในคำร้องทุกข์เดียวกันก็ได้ และอาจระบุไว้ในคำร้องทุกข์ว่าผู้ร้องทุกข์ร่วมกันนั้นจะมอบหมายให้ผู้ร้องทุกข์คนใดเป็นตัวแทนของผู้ร้องทุกข์คนอื่นในการดำเนินการต่อไปก็ได้ข้อ ๗คำร้องทุกข์ต้อง(๑) ทำเป็นหนังสือไทยและใช้ถ้อยคำสุภาพ(๒) มีชื่อและที่อยู่ของผู้ร้องทุกข์(๓) ระบุเรื่องอันเป็นเหตุแห่งการร้องทุกข์ ข้อเท็จจริงหรือพฤติการณ์เกี่ยวกับเรื่องร้องทุกข์และคำขอที่ต้องการให้มีการสั่งการ(๔) ลงลายมือชื่อของผู้ร้องทุกข์ข้อ ๘ในกรณีที่เป็นการร้องทุกข์แทนผู้อื่น คำร้องทุกข์ต้อง(๑) มีรายละเอียดตามข้อ ๗(๒) มีชื่อและที่อยู่ของผู้ร้องทุกข์แทน(๓) ระบุเหตุผลที่ต้องมีการร้องทุกข์แทน(๔) มีใบมอบฉันทะ(๕) ลงลายมือชื่อของผู้ร้องทุกข์แทนข้อ ๙ในกรณีที่ผู้ร้องทุกข์มีความประสงค์จะขอให้คณะกรรมการวินิจฉัยร้องทุกข์ภูมิภาคพิจารณาใช้มาตรการหรือวิธีการชั่วคราวเพื่อบรรเทาทุกข์ตามมาตรา๔๕ ให้ระบุในคำร้องทุกข์ให้ชัดเจนด้วยว่าผู้ร้องทุกข์ประสงค์จะให้มีการกำหนดมาตรการหรือวิธีการชั่วคราวเพื่อบรรเทาทุกข์อย่างใดพร้อมทั้งแสดงเหตุผลของความจำเป็นและรีบด่วนที่จะต้องกำหนดมาตรการหรือวิธีการดังกล่าวโดยชัดแจ้งข้อ ๑๐การยื่นหรือส่งคำร้องทุกข์ ตามปกติให้กระทำได้ดังต่อไปนี้(๑) ยื่นต่อบุคคลดังต่อไปนี้(ก) เจ้าหน้าที่ ณ สำนักงานคณะกรรมการกฤษฎีกาหรือสำนักงานคณะกรรมการวินิจฉัยร้องทุกข์ภูมิภาค(ข)กรรมการวินิจฉัยร้องทุกข์ภูมิภาคที่ไปปฏิบัติหน้าที่ในท้องที่ที่ผู้ร้องทุกข์อาศัยอยู่(ค) ผู้ว่าราชการจังหวัด นายอำเภอ กำนัน หรือผู้ใหญ่บ้าน ในท้องที่ที่ผู้ร้องทุกข์อาศัยอยู่(ง) เจ้าหน้าที่ของคณะกรรมการวินิจฉัยร้องทุกข์ที่ได้รับการแต่งตั้งตามมาตรา๖๕ ให้ปฏิบัติหน้าที่ในท้องที่ที่ผู้ร้องทุกข์อาศัยอยู่(๒) ส่งทางไปรษณีย์ไปยังสำนักงานคณะกรรมการกฤษฎีกาหรือสำนักงานคณะกรรมการวินิจฉัยร้องทุกข์ภูมิภาคในกรณีที่บุคคลตาม (๑) (ข) หรือ (ค)เห็นว่าผู้ร้องทุกข์ยังมีความสะดวกตามสมควรที่จะยื่นคำร้องทุกข์ตาม (๑) (ก) (ง)หรือ (๒) ได้ และไม่มีเหตุขัดข้องอย่างอื่นบุคคลดังกล่าวจะแนะนำให้ผู้ร้องทุกข์ยื่นคำร้องทุกข์ตาม (๑) (ก) (ง) หรือ (๒)ก็ได้ข้อ ๑๑ให้ผู้ได้รับคำร้องทุกข์ตามข้อ ๑๐ (๑) จัดให้มีการออกใบรับคำร้องทุกข์ให้แก่ผู้ซึ่งยื่นคำร้องทุกข์ไว้เป็นหลักฐานใบรับคำร้องทุกข์จะต้องมีข้อความแสดงถึงวัน เดือน ปีที่รับคำร้องทุกข์ และลงลายมือชื่อของผู้รับหรือเจ้าหน้าที่ผู้ปฏิบัติการแทนข้อ ๑๒ในกรณีที่เป็นการยื่นคำร้องทุกข์ต่อบุคคลตามข้อ ๑๐ (๑) (ข) (ค) หรือ (ง)ถ้าผู้ร้องทุกข์ยื่นคำร้องทุกข์โดยปิดผนึกไว้ ให้บุคคลดังกล่าวสอบถามผู้ร้องทุกข์ว่าประสงค์จะยื่นคำร้องทุกข์ต่อคณะกรรมการวินิจฉัยร้องทุกข์หรือคณะกรรมการวินิจฉัยร้องทุกข์ภูมิภาคใดแล้วนำคำร้องทุกข์ที่ปิดผนึกนั้นใส่ซองปิดผนึกไว้อีกชั้นหนึ่งก่อนทำการส่งต่อไปยังคณะกรรมการวินิจฉัยร้องทุกข์หรือคณะกรรมการวินิจฉัยร้องทุกข์ภูมิภาคนั้นแล้วแต่กรณีในกรณีที่ผู้ร้องทุกข์ยื่นคำร้องทุกข์โดยเปิดผนึกผู้ซึ่งรับคำร้องทุกข์ไว้จะคัดสำเนาหรือถ่ายภาพเก็บไว้เพื่อเป็นหลักฐานก็ได้ข้อ ๑๓ในกรณีที่ผู้ร้องทุกข์ประสงค์จะให้มีการพิจารณาวินิจฉัยร้องทุกข์โดยคณะกรรมการวินิจฉัยร้องทุกข์ให้แสดงความประสงค์ที่จะให้คณะกรรมการวินิจฉัยร้องทุกข์เป็นผู้พิจารณาวินิจฉัยมาในคำร้องทุกข์ด้วยคำร้องทุกข์ใดที่มิได้ระบุความประสงค์ตามวรรคหนึ่งให้ถือว่าผู้ร้องทุกข์มีความประสงค์ที่จะให้มีการพิจารณาวินิจฉัยเรื่องร้องทุกข์นั้นโดยคณะกรรมการวินิจฉัยร้องทุกข์ภูมิภาคที่มีเขตอำนาจข้อ ๑๔คำร้องทุกข์ที่ส่วนราชการอื่นได้รับและส่งไปยังสำนักงานคณะกรรมการกฤษฎีกาตามมาตรา๒๒ วรรคสาม และคณะกรรมการวินิจฉัยร้องทุกข์เห็นสมควรให้คณะกรรมการวินิจฉัยร้องทุกข์ภูมิภาคที่มีเขตอำนาจเป็นผู้พิจารณาวินิจฉัยตามมาตรา๒๔ และคำร้องทุกข์ที่ส่วนราชการอื่นได้รับและส่งไปยังสำนักงานคณะกรรมการวินิจฉัยร้องทุกข์ภูมิภาคให้ถือว่าได้ยื่นตามข้อ ๑๐ (๑) (ก) ตั้งแต่วันที่ส่วนราชการอื่นนั้นได้รับข้อ ๑๕ในกรณีที่มีเหตุจำเป็น เมื่อผู้มีสิทธิร้องทุกข์ไม่สามารถทำคำร้องทุกข์เป็นหนังสือได้อาจแจ้งต่อบุคคลตามข้อ ๑๐ (๑) (ก) (ข) หรือ (ง) ด้วยวาจาเพื่อให้จัดทำคำร้องทุกข์เป็นหนังสือให้ก็ได้ในกรณีนี้ให้ผู้รับแจ้งบันทึกถึงเหตุแห่งความจำเป็นที่ผู้ร้องทุกข์ไม่สามารถทำคำร้องทุกข์เป็นหนังสือด้วยตนเองได้แล้วให้จัดทำคำร้องทุกข์โดยให้มีรายการหรือเอกสารแนบ (ถ้ามี) ตามข้อ ๗พร้อมกับลงลายมือชื่อผู้ร้องทุกข์ ลายมือชื่อผู้รับคำร้องทุกข์ และวัน เดือนปีที่รับคำร้องทุกข์ และให้นำความในข้อ ๑๑ และข้อ ๑๒ มาใช้บังคับโดยอนุโลมข้อ ๑๖ คำร้องทุกข์ที่ได้ยื่นหรือส่งตามข้อ ๑๐ หรือข้อ ๑๕ แล้วให้รีบส่งให้คณะกรรมการวินิจฉัยร้องทุกข์ภูมิภาคที่มีเขตอำนาจโดยไม่ชักช้าเขตอำนาจของคณะกรรมการวินิจฉัยร้องทุกข์ภูมิภาค ให้เป็นไปตามที่กำหนดไว้ในระเบียบว่าด้วยวิธีพิจารณาและวินิจฉัยเรื่องร้องทุกข์ของคณะกรรมการวินิจฉัยร้องทุกข์ภูมิภาคและตามพระราชกฤษฎีกาที่ออกตามความในมาตรา๕๒ข้อ ๑๗เมื่อได้รับคำร้องทุกข์ตามข้อ ๑๖ แล้ว ให้สำนักงานคณะกรรมการวินิจฉัยร้องทุกข์ภูมิภาคตอบแจ้งการรับคำร้องทุกข์ไปยังผู้ร้องทุกข์โดยทางไปรษณีย์ลงทะเบียนตามสถานที่อยู่ที่ปรากฏในคำร้องทุกข์โดยไม่ชักช้าและในกรณีที่เป็นการยื่นคำร้องทุกข์ต่อบุคคลตามข้อ (๑๐) (๑) (ข) (ค) หรือ (ง)ให้แจ้งให้บุคคลดังกล่าวทราบด้วยข้อ ๑๘[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓๐ กันยายน พ.ศ. ๒๕๓๙พลอากาศเอก สมบุญ ระหงษ์รองนายกรัฐมนตรีปฏิบัติหน้าที่ประธานคณะกรรมการกฤษฎีกาวาทินี/อมรรัตน์/ตรวจ๒๕มกราคม ๒๕๔๙เอกฤทธิ์/ปรับปรุง๖ตุลาคม ๒๕๕๑โชติกานต์/ปรับปรุง๑๑ กรกฎาคม ๒๕๕๙[๑] ราชกิจจานุเบกษาเล่ม ๑๑๓/ตอนที่ ๘๕ ง/หน้า ๒๘/๒๒ ตุลาคม ๒๕๓๙